OpenLLM-France/wikimedia huggingface dataset:
# Emiliano García-Page Sánchez

Emiliano García-Page Sánchez (Toledo, 11 de juny de 1968) és un polític espanyol, alcalde de la seva ciutat natal (2007-2015) i president de la Junta de Comunitats de Castella-la Manxa des de 2015.

## Biografia

Nascut a Toledo el 11 de junio de 1968. Afiliat a les Joventuts Socialistes com a menor d'edat, es va convertir en regidor de l'Ajuntament de Toledo amb 19 anys, el 1987. Es va llicenciar en Dret a la Universitat de Castilla-La Mancha.
Membre dels governs autonòmic castellanomanxecs de José Bono i José María Barreda, després de les eleccions municipals de maig de 2007, va ser investit alcalde de Toledo el 16 de juny.
Va ser senador designat per les Corts de Castella-la Manxa a la desena legislatura des de 2011 fins 2015. Cap de llista per la província de Toledo a les eleccions autonòmiques de 2015, es va convertir en diputat regional, i després d'un pacte amb el grup parlamentari de Podem, va ser investit president de Junta de Comunitats de Castella-la Manxa. Va prendre possessió del càrrec el 4 de juliol al Palau de Fuensalida.

## Referències

* 1 2 3 «García-Page, presidente de Castilla-La Mancha con el apoyo de Podemos» (en castellà). ABC, 01-07-2015.
* ↑ «21 cosas que no sabías de Emiliano García-Page». Huffpost.es, 02-07-2015.
* 1 2 «El socialista Page, nuevo presidente de Castilla-La Mancha gracias a Podemos». Eldiario.es, 01-07-2015.
* ↑ «PP y PSOE se turnan en la alternancia en Toledo». La Tribuna de Toledo, 24-05-2015.
* ↑ «García-Page Sánchez, Emiliano». Senat d'Espanya.
* ↑ «Certificado de 27/04/2015, de la Junta Electoral Provincial de Toledo, referente a las candidaturas proclamadas para las Elecciones a Cortes de Castilla-La Mancha, a celebrar el día 24 de mayo de 2015». Diario Oficial de Castilla-La Mancha, 82, 28-04-2015, pàg. 12135-12139. ISSN: 1575-0051..
* ↑ «García-Page declara en su toma de posesión que "los que más necesitan" serán su principal prioridad». Eldiario.es, 04-07-2017.
# Eminence (Kentucky)

Eminence és una població dels Estats Units a l'estat de Kentucky. Segons el cens del 2000 tenia 2.231 habitants.

## Demografia

Segons el cens del 2000, Eminence tenia 2.231 habitants, 944 habitatges, i 623 famílies. La densitat de població era de 400,6 habitants/km².
Dels 944 habitatges en un 30,8% hi vivien nens de menys de 18 anys, en un 42,4% hi vivien parelles casades, en un 18% dones solteres, i en un 34% no eren unitats familiars. En el 30,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,3% tenia menys de 18 anys, un 9,6% entre 18 i 24, un 28,2% entre 25 i 44, un 22,1% de 45 a 60 i un 14,8% 65 anys o més.
L'edat mediana era de 36 anys. Per cada 100 dones de 18 o més anys hi havia 82,4 homes.
La renda mediana per habitatge era de 30.323 $ i la renda mediana per família de 36.053 $. Els homes tenien una renda mediana de 30.893 $ mentre que les dones 21.042 $. La renda per capita de la població era de 15.337 $. Entorn del 14,9% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eminence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Eminence». American Fact Finder. Oficina del Cens dels Estats Units, 12-01-2010.
Viccionari
# Enric Herranz i Masó

Enric Herranz i Masó (Girona, 29 d'abril de 1957 – Sant Julià de Ramis, 2 de novembre de 2006) fou un metge i polític català, regidor de l'ajuntament de Girona i diputat al Parlament de Catalunya en la IV Legislatura.

## Biografia

Llicenciat en medicina en la Universitat Autònoma de Barcelona, s'especialitzà en traumatologia i cirurgia ortopèdica i es diplomà en reparació jurídica dels danys corporals per la Universitat de Montpeller-Nimes. També era membre de la Confraria de Jesús Crucificat Manaies de Girona. Ha estat membre del Sindicat de Metges de Catalunya i de l'Associació Catalana de Perits Judicials.
Políticament milità al Partit Popular des de 1982, fou regidor de l'ajuntament de Girona a les eleccions municipals de 1987, secretari del partit a la província de Girona el 1993 i membre del Consell Comarcal del Gironès el 1995. A les eleccions al Parlament de Catalunya de 1995 fou elegit diputat per la circumscripció de Girona. Fou membre de la Comissió de l'Estatut dels Diputats, de la Comissió de Política Social i de la Comissió d'Estudi sobre les Causes que generen Violència Infantil.

## Referències

* ↑ Enric Herranz al recercador del web municipal
* ↑ Diputats del Parlament de Catalunya en la V Legislatura p. 156

## Enllaços externs

* Diputats al Parlament de Catalunya a La Vanguardia, 21/11/1995
# Enric III

Enric III és el nom dels següents personatges:
* Enric III d'Anglaterra (1207 - 1272), fill i successor de Joan sense Terra com a rei d'Anglaterra (1216-72)
* Enric III el Lleó (1129 - 1195), membre de la casa de Welf, duc de Saxònia i de Baviera
* Enric III de Caríntia (973-1024), cinquè emperador del Sacre Imperi de la dinastia otoniana (1014 -1024)
* Enric III de Carniola (~1265 - 1335), membre de la dinastia dels Meinardins, comte de Tirol o Gorízia-Tirol, duc de Caríntia i Carniola, i rei de Bohèmia (1306 i 1307-1310)
* Enric III de Castella (1379 - 1406), rei de Castella i Lleó (1390-1406)
* Enric III d'Empúries (1588 - 1640), virrei de Catalunya
* Enric III de França (1551 - 1589) rei de França (1574-1589) i l'últim de la Dinastia Valois
* Enric III de Gueldre (? - 1285, Theux?), príncep-bisbe de Lieja de 1247 a 1274
* Enric III de Lovaina (? - Tournai, 1095), comte de Lovaina i Brussel·les de 1078 a 1095
* Enric III del Sacre Imperi Romanogermànic, (1017 – 1056), anomenat el Negre o el Pietós, emperador del Sacre Imperi de la dinastia Sàlica
* Enric III de Xampanya (~1244 - 1274), rei de Navarra i comte de Xampanya (1270-1274)
* Enric III o Enric el Blanc, duc de Breslau
Viccionari
# Enric Renau i Folch

Enric Renau i Folch (Barcelona, 28 d'octubre de 1937 - 28 d'agost de 2012) va ser un metge i polític català, fill del pediatre Enric Renau i Hornos i net de Josep Maria Folch i Torres.

## Biografia

Llicenciat en Medicina i Cirurgia per la Universitat de Barcelona, es va especialitzar en Pediatria i Medicina d'Empresa. El 1976 va ingressar a Convergència Democràtica de Catalunya (CDC), partit del que en fou membre del Comitè Executiu de 1982 a 1996, i va ser president de l'Associació de Veïns de Pedralbes (1977-1981) i membre de la Junta Directiva del Barcelona Atlètic des del 1979. També ha estat afiliat al Sindicat de Quadres de Catalunya.
Fou elegit diputat per la circumscripció de Barcelona per Convergència i Unió a les eleccions al Parlament de Catalunya de 1984, 1988 i 1992. Durant aquest temps fou membre de la Comissió Permanent del Parlament de Catalunya i vicepresident de la Comissió de Política Social. El 1993-1998 fou director general de la Fundació Ramon Trias Fargas i el 1999 fou nomenat president i conseller delegat de l'empresa pública Parc Sanitari Pere Virgili.

## Referències

* ↑ Diputats de la II Legislatura

## Enllaços externs

* Biografia Arxivat 2009-05-20 a Wayback Machine. a tv3.cat
* Diputats al Parlament a La Vanguardia, 3 de maig de 1984
# Enrique Sentana Iváñez

Enrique Sentana Iváñez (Alacant, 8 de maig de 1962) és un economista alacantí, professor del CEMFI i Premi Rei Jaume I d'Economia en 2014.
El 1985 es va llicenciar en ciències econòmiques a la Universitat d'Alacant amb premi extraordinari, i el 1987 va obtenir un màster en econometria i economia matemàtica i el 1991 un doctorat en economia a la London School of Economics. De 1990 a 1992 fou lector en economia a la London School of Economics. El 1992 fou professor associat d'economia al Centre d'Estudis Monetaris i Financers vinculat al Banc d'Espanya, i des de 1998 n'és professor titular. Des de 1998 també és investigador en economia financera del CEPR.
En 2006 i 2007 ha estat president de l'Associació Espanyola d'Economia i de l'Associació Espanyola de Finances, i des de 2012 és membre de l'Econometric Society. En 2014 va rebre el Premi Rei Jaume I d'Economia per les seves contribucions en l'economia financera, desenvolupant mètodes per manejar volatilitats i correlacions que varien amb el pas del temps.

## Obres

* Efectos sobre los precios derivados de la implantación del IVA en el marco de una unión aduanera de España con la CEE Alicante : Caja de Ahorros de Alicante y Murcia, Obras Sociales, 1986. ISBN 84-7599-024-X
* Los mercados de valores ante la intregración financiera internacional a Nueva moneda, nueva economía, nuevo mercado coord. per Paloma Taltavull de la Paz, Juan Carlos Jiménez, 2001, ISBN 84-470-1714-1, pàgs. 73-84

## Referències

* ↑ Enrique Sentana, premio Jaime I de Economía, expansion.com, 3 de juny de 2014
* ↑ Tres valencianos, entre los premios Rey Jaime I, Las Provincias, 3 de juny de 2014

## Enllaços externs

* Currículum al lloc web del CEMFI
«Obra de Enrique Sentana Iváñez» a Dialnet.
# Valencia (Nou Mèxic)

Valencia és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 4.500 habitants.

## Demografia

Segons el cens del 2000, Valencia tenia 4.500 habitants, 1.553 habitatges, i 1.248 famílies. La densitat de població era de 316,5 habitants per km².
Dels 1.553 habitatges en un 37,1% hi vivien nens de menys de 18 anys, en un 63% hi vivien parelles casades, en un 11,4% dones solteres, i en un 19,6% no eren unitats familiars. En el 15,4% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,17.
Per edats la població es repartia de la següent manera: un 27,9% tenia menys de 18 anys, un 8% entre 18 i 24, un 28,5% entre 25 i 44, un 25,5% de 45 a 60 i un 10,1% 65 anys o més.
L'edat mediana era de 37 anys. Per cada 100 dones de 18 o més anys hi havia 95 homes.
La renda mediana per habitatge era de 40.521 $ i la renda mediana per família de 47.745 $. Els homes tenien una renda mediana de 38.939 $ mentre que les dones 24.830 $. La renda per capita de la població era de 16.620 $. Aproximadament el 8,5% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valencia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Valencia». American Fact Finder. Oficina del Cens dels Estats Units, 12-01-2010.
# Gabriel Ventura

Gabriel Ventura (Barcelona, 1988) és un escriptor, poeta i traductor català. Estudià el Grau en Humanitats i el Màster en Estudis Comparatius de Literatura, Art i Pensament a la Universitat Pompeu Fabra. Ha escrit articles per a diverses revistes com Bonart, Núvol o Males Herbes. Pel que fa a les seves obres publicades destaquen el seu primer poemari Ignar (2017), W (2017) i Apunts per a un incendi dels ulls (2020).

## Referències

* ↑ Chillida, Gisela. «Gabriel Ventura». [ut] Empordà. [Consulta: 16 octubre 2022].
* ↑ Pagès, Coralí «Gabriel Ventura presenta W, una obra inclassificable que barreja poesia i art» (en línia). Núvol, 09-03-2017 [Consulta: 16 octubre 2022].
* ↑ «Gabriel Ventura. Biografia». Llibreria Finestres. [Consulta: 16 octubre].
# Pont-lès-Bonfays

Pont-lès-Bonfays és un municipi francès, situat al departament dels Vosges i a la regió del Gran Est. L'any 2007 tenia 89 habitants.

## Demografia
### Població

El 2007 la població de fet de Pont-lès-Bonfays era de 89 persones. Hi havia 40 famílies, de les quals 16 eren unipersonals (12 homes vivint sols i 4 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 38 eren l'habitatge principal de la família, 1 era una segona residència i 5 estaven desocupats. 41 eren cases i 3 eren apartaments. Dels 38 habitatges principals, 32 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 2 en tenien dues, 3 en tenien tres, 7 en tenien quatre i 25 en tenien cinc o més. 28 habitatges disposaven pel capbaix d'una plaça de pàrquing. A 21 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pont-lès-Bonfays el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 12 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 12 | 45 a 49 | 4 |
| 4 | 40 a 44 | 4 |
| 4 | 35 a 39 | 8 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 4 |
| 0 | 10 a 14 | 4 |
| 8 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 53 persones, 32 eren actives i 21 eren inactives. De les 32 persones actives 28 estaven ocupades (20 homes i 8 dones) i 4 estaven aturades (2 homes i 2 dones). De les 21 persones inactives 3 estaven jubilades, 8 estaven estudiant i 10 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Pont-lès-Bonfays hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Pont-lès-Bonfays a l'INSEE.
* Évolution et structure de la population Fitxa amb el detall de dades de Pont-lès-Bonfays a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Edgartown

Edgartown és la seu del Comtat de Dukes a l'estat de Massachusetts dels Estats Units d'Amèrica. Segons el cens del 2007 tenia 3.920 habitants.

## Demografia

Segons el cens del 2000 Edgartown tenia 3.779 habitants, 1.582 habitatges, i 957 famílies. La densitat de població era de 54,1 habitants/km².
Dels 1.582 habitatges en un 28,3% hi vivien nens de menys de 18 anys, en un 47,7% hi vivien parelles casades, en un 8,6% dones solteres, i en un 39,5% no eren unitats familiars. En el 30,1% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,3% tenia menys de 18 anys, un 5,8% entre 18 i 24, un 30,9% entre 25 i 44, un 28,3% de 45 a 60 i un 12,6% 65 anys o més.
L'edat mediana era de 40 anys. Per cada 100 dones de 18 o més anys hi havia 99,2 homes.
La renda mediana per habitatge era de 50.407 $ i la renda mediana per família de 55.153$. Els homes tenien una renda mediana de 36.615 $ mentre que les dones 30.205$. La renda per capita de la població era de 25.740$. Entorn del 2,7% de les famílies i el 4,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edgartown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Edgartown». American Fact Finder. Oficina del Cens dels Estats Units, 12-01-2010.
# Kuznetsovo (Perm)

* Per a altres significats, vegeu «Kuznetsovo».
Kuznetsovo (en rus: Кузнецово) és un poble del krai de Perm, a Rússia, que en el cens del 2010 tenia 48 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Gabriel Vicens Mir

Gabriel Vicens Mir (Inca, 1961) és un polític mallorquí del PSM.
Llicenciat el 1984 en Biologia per la Universitat de les Illes Balears. Ha estat professor de biologia en un institut de secundària i professor associat al Departament de Filologia Catalana de la Universitat de les Illes Balears, on ha impartit classes de català cientificotècnic. Ha dedicat la seva tasca a la recerca científica i a la divulgació educativa.
Ha publicat articles divulgatius en revistes i a la premsa. A més, és coautor de Diccionari de biologia per a l'ensenyament (1994), La flora de la serra de Tramuntana (2000) i Català científic per a les ciències de la vida (2003).
En l'àmbit polític, és militant del PSM des de 1997, de què és membre del comissió executiva. Durant el Pacte de Progrés va ser el director de l'Institut de Recerca i Formació Agrària. L'any 2007 encapçalava les llistes del seu partit Llubí, on aconseguí 3 regidors.
El mes de juliol del mateix any va ser nomenat pel president del Govern de les Illes Balears, Francesc Antich, conseller de Mobilitat i Ordenació del Territori de l'executiu balear.

## Enllaços externs

* «Currículum al web del Govern de les Illes Balears». Arxivat de l'original el 07 gener 2010. [Consulta: 31 maig 2022].
# Frederic II de Dinamarca

Frederic II (Haderslev, 1 de juliol de 1534 - Slagelse, 4 d'abril de 1588) va ser rei de Dinamarca i de Noruega entre 1559 i 1588. Era fill de Cristià III i de Dorotea de Saxònia-Lauenburg.
El monarca tenia evidents inclinacions militars i un gran interès a coordinar el desenvolupament econòmic del regne. Dinamarca era llavors la principal potència d'Escandinàvia i controlava totalment el Mar Bàltic. Les seves pretensions el van conduir a entrar a la Guerra Nòrdica dels Set Anys, un conflicte contra el seu cosí Eric XIV de Suècia, que perjudicà tant a Dinamarca com a Noruega.
El seu regnat es va caracteritzar per un creixement de les finances del regne. Aquest fet li va permetre construir grans castells i palaus arreu del país.
El 20 de juliol de 1572, es va casar amb Sofia de Mecklenburg-Güstrow (1557-1631), filla d'Ulric III de Mecklenburg-Gustrow (1527-1603) i d'Elisabet d'Oldenburg de Dinamarca (1524-1586), qui fou la reina consort de Dinamarca. La parella va tenir set fills:
* Elisabet (1573-1626). Consort del duc Enric Juli de Brunswick-Lüneburg (1564-1613).
* Anna (1574-1619). Casada amb Jaume I d'Anglaterra i VI d'Escòcia (1566-1625).
* Cristià (1577-1648). Rei de Dinamarca i Noruega. Casat amb Anna Caterina de Brandenburg (1575-1612).
* Ulric (1578-1624).
* Augusta (1580-1639). Consort del duc Joan Adolf de Schleswig-Holstein-Gottorp (1575-1616).
* Eduviges (1581-1641). Consort del príncep elector Cristià II de Saxònia (1583-1611).
* Joan (1583-1602).
# Frederic II d'Habsburg

Frederic II d'Habsburg (1327 - 1344) fou un duc d'Àustria, Estíria i Caríntia i marcgravi de Carniola, conjuntament amb el seu germà Leopold II d'Habsburg i el seu oncle Albert II d'Habsburg, si bé aquest darrer administrava Àustria i Estíria mentre que Frederic i Leopold estaven destinats a administrar Caríntia i Carniola. Junt al seu germà van succeir al seu pare Otó I l'Alegre, duc conjunt amb Albert II i administrador de Caríntia i Carniola, quan va morir el 1339, i sent menors d'edat van quedar sota tutela del seu oncle. Leopold II va morir el 10 d'agost de 1344 amb 16 anys, i Frederic II el va seguir morint a Neuberg an der Mürz l'11 de desembre de 1344 quan tenia 17 anys, acabant amb ell aquesta branca de la família.

## Referències

* Jirí Louda i Michael MacLagan, Lines of Succession: Heraldry of the Royal Families of Europe, 2a edició (Londres, U.K.: Little, Brown and Company, 1999), taula 78.
# Gabriel Mercado

Gabriel Mercado (Puerto Madryn, 18 de març de 1987) és un futbolista professional argentí que juga com a defensa central per l'Al-Rayyan.

## Carrera de club
### Primers anys

Mercado va debutar com a professional pel Racing Club el 21 de febrer de 2007 en una derrota a casa per 0-1 contra el San Lorenzo. A partir d'aquell moment, va esdevenir un titular habitual del primer equip del Racing.
El juliol de 2010, Mercado va fitxar per l'Estudiantes de La Plata que va pagar 800,000 dòlars pel 50% dels seus drets.
El juliol de 2012, va signar contracte amb el River Plate.

### Sevilla

El 4 d'agost de 2016, el Sevilla FC va fitxar Mercado del River Plate amb un contracte per tres anys, per 2.5 milions d'euros.

## Referències

* ↑ «Mercado, nuevo jugador de Estudiantes» (en castellà). ESPN Deportes, 06-07-2010 [Consulta: 6 juliol 2010].
* ↑ «Sevilla sign Argentina right-back Gabriel Mercado to help replace Coke».

## Enllaços externs

* Estadístiques de primera argentina (castellà)
* Gabriel Mercado a National-Football-Teams.com (anglès)
* Gabriel Mercado a Football Lineups
# Valencia (1926)

Valencia, també conegut com The Love Song, és una pel·lícula muda romàntica dirigida per Dimitri Buchowetzki en 1926. Va ser produïda per Paramount Pictures, que va elegir a Buchowetzi com a director. La pel·lícula estava protagonitzada per Mae Murray i mostrava a Boris Karloff en un paper no-acreditat. Es considera que és una pel·lícula perduda, encara que es rumorege que hi van haver còpies que han sobreviscut. La pel·lícula va ser un èxit de taquilla, i la cançó que l'acompanyava, el pas-doble Valencia, va ser la més escoltada de l'any als Estats Units d'Amèrica.

## Referències

* ↑ «Progressive Silent Film List: Valencia». Silent Era. [Consulta: 13 abril 2008].
* ↑ Eames, John Douglas, The MGM Story, 1981